Na temelju članka 42. Zakona o lokalnim porezima (Narodne novine broj 115/16,101/17,114/22 i 114/23.) i članka 31. Statuta Općine Čaglin (Službeni glasnik Općine Čaglin, broj 2/23.), Općinsko vijeće Općine Čaglin na svojoj 17. sjednici, održanoj 15.prosinca 2023.godine, donijelo je

ODLUKU
o lokalnim porezima Općine Čaglin

I.TEMELJNA ODREDBA

Članak 1.

Ovom se Odlukom propisuju vrste poreza koje pripadaju Općini Čaglin, visina stope poreza na potrošnju i visina poreza kuće na odmor, te nadležno porezno tijelo za utvrđivanje, evidentiranje, nadzor, naplatu i ovrhu radi naplate navedenih poreza .

II.VRSTE POREZA

Članak 2.

Lokalni porezi Općine Čaglin:

1. Porez na potrošnju
2. Porez na kuće za odmor.

III.POREZ NA POTROŠNJU

Članak 3.

 Stopa poreza na potrošnju iznosi 3%.

Članak 4.

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, Porezna uprava, Područni ured Požega, Ispostava Požega.

IV.POREZ NA KUĆE ZA ODMOR

Članak 5.

Porez na kuće za odmor na području Općine Čaglin plaća se u visini 1,40 eura /m2 korisne površine kuće za odmor.

Članak 6.

Poslove utvrđivanja, evidentiranja, nadzora ,naplate i ovrhe radi naplate poreza na kuće za odmor obavlja Ministarstvo financija,Porezna uprava ,Područni ured Požega, Ispostava Požega.

V.PRIJELAZNE I ZAVRŠNE ODREDBE

Članak 7.

Postupci utvrđivnaj poreza započeti po odredbama Odluke o lokalnim porezima Općine Čaglin (Službeni glasnik Općine Čaglin broj 8/17) koji nisu dovršeni do stupanja na snagu ove Odluke, dovršiti će se prema odredbama Odluke o lokalnim porezima Općine Čaglin (Službeni glasnik Općine Čaglin broj 8/17.)

 Članak.8.

Stupanjem na snagu ove Odluke prestaje važiti Odluka o lokalnim porezima Općine Čaglin (Službeni glasnik Općine Čaglin broj 8/17).

 Članak 9.

Ova Odluka stupa na snagu osmog dana od dana objave u Službenom glasniku Općine Čaglin, a primjenjuje se od 01.siječnja 2024.godine.

R E P U B L I K A H R V A T S K A

POŽEŠKO SLAVONSKA ŽUPANIJA

OPĆINA ČAGLIN

Općinsko vijeće

KLASA: 410-01/23-01/1

URBROJ: 2177-3-1-23-2

Čaglin, 15.prosinca 2023. godine

Predsjednik Općinskog vijeća

Željko Šutić,v.r.